Vesannolta
– Vesannolta 12 p. heinäk. ”Rukiista on vuodentulon toivot tätä nykyä paremmin hyvän puoleiset, jos luoja niitä terän teolla kaunistaa, vaikka ensi panoksissa on vähä huonojakin. Suvi viljan kasvit ovat sekalaisia, sillä tämän keväiset pitkälliset sateet niitä paljo uuvuttivat, jolla taas maan miestä ankarasti muistutetaan peltoin paremmasta ojittamisesta ja korjaamisesta joka näilläkin seutuilla on vielä sivu asiana pidetty, sillä täälläkin ahkeroitaan liaan paljon metsä-viljelystä joka kyllä hyvinä vuosina antaakin työkustannusten suhteen hyvän tulon, vaan kato-vuosina lappaa sen monin kerroin takaisin; mutta oikein laitettu pelto ei koskaan petä, vaikka näilläkin seuduilla on pellon laittaminen työlästä sillä pelto maat ovat epätasaiset ja kiviset: niissä tarvittasiin taitoakin jos tahtoakin jos mielitään niitä vedestä vapaaksi saada. Mutta olisihan meillä tilaisuus hallituksen toimesta saada maanviljelyksen neuvojaan ja kyntö-opettajan ohjeita mutta hitaasti niitäkin suositaan.

 Olis aarre kaivettava
 Pelloissamme peitetty,
 Elon aitta etsittävä
 Lähellemme kätketty:

 Sitte olis säästäväisyys
 Mielessämme piettävä,
 Lainan-otto taloudessa
 Pahimmaksi tiettävä.”

O[ptatus]. L[yytinen].

Lähde: Tapio 24.7.1869.

Asiatekstit
Optatus Lyytinen
Runot
Tapio
1869